Спомен-парк Револуције (Лесковац)

Спомен-парк „Револуције“ је меморијални парк, који се налази на источној падини узвишења Хисар у граду Лесковцу. Комплекс је саграђен 1971. године, а његов аутор је архитекта Богдан Богдановић. Посвећен је борцима НОВЈ и жртвама фашизма из овог краја који су погинули током Другог светског рата. Опис Спомен-парк се састоји од три основне целине: церемонијални пут, простор са кенотафима/стећцима и симболична конична скулптура која се уздиже над амфитеатром. Пут до спомен-простора дуг је 450 метара, а на његовом почетку стоји дрвени улаз изрезбарен по узору на локалну традиционалну архитектуру. Уз пут се на сваких 8 до 12 метара налази по један омањи крајпуташ. Комеморативни део спомен-парка састоји се од укупно 34 стећка који варирају од 1.2 до 2.2 м висине, од којих су на њих 14 исписана имена свих народних хероја из Лесковца и околине, на 3 значајни револуционари, а на преосталих 17 пали борци сахрањени у спомен-парку. Централни конични споменик је заправо кенотаф подигнут у част преко 1.000 палих бораца НОВЈ и жртава фашизма из Лесковца и околине. Споменик је међу локалним становништвом познат по именом „Богиња победе“, али га је сам Богдановић прозвао „Шумска богиња“; споменик се састоји од 12 метара високог конуса на чијем врху стоји круна са које су висила четири орнамента (наушнице). Спомен-комплекс је свечано отворио Петар Стамболић 4. јула 1971. године. Године 2009, у спомен-парк је укључен лапидаријум од двадесетак јеврејских надгробних споменика, сакупљених у ближој околини. Наиме, до Другог светског рата, у близини се налазило мало јеврејско гробље које су затим уништили нацисти. Спомен-парк Револуције у Лесковцу је 1992. године регистрован као Знаменито место. Имена најистакнутијих лесковачких бораца у Спомен-парку Коста Стаменковић - 1893-1942 Народни херој Благоје Николић - 1895-1943 Истакнути револуционар Влада Ђорђевић - 1905-1941 Народни херој Стојан Љубић - 1919-1943 Народни херој Ајдини Зејнел - 1910-1942 Народни херој Станимир Вељковић Зеле 1919-1942 Народни херој Тома Костић 1900-1942 Истакнути револуционар Ђурђелина Динић 1913-1943 Народни херој Миленовић Синадин 1896-1943 Народни херој Трајко Стаменковић - 1909-1942 Народни херој Радован Ковачевић - 1919-1943 Народни херој Мирко Сотировић 1906-1943 Народни херој Благоје Костић - 1920-1943 Народни херој Благоје Ристић - 1921-1942 Истакнути револуционар Милорад Диманић - 1902-1944 Народни херој Божидар Стојановић - 1913-1944 Народни херој Владимир Букилић - 1919-1944 Народни херој Посебна обележја за сахрањене борце Влада Ђорђевић - 1905-1941 Народни херој Боривоје Димитријевић - 1913-1942 Истакнути револуционар Бранислав Богдановић - 1923-1943 Истакнути револуционар Никола Живковић - 1916-1943 Истакнути револуционар Милица Михајловић - 1926-1942 Истакнути револуционар Чедомир Стојадиновић - 1919-1942 Истакнути револуционар Владимир Радоњин - 1913-1942 Шпански борац Благоје Костић 1920-1943 Народни херој Цветковић Ђорђе 1922-1942 Истакнути револуционар Урош К. Томић 1921-1942 Истакнути револуционар Јован Живковић 1920-1942 Истакнути револуционар Јован Живковић 1905-1943 Предратни активиста Новица Г. Илић - 1919-1941 Секретар ОК СКОЈ-а Вукићевић Крста 1910-1941 Истакнути борац Ћеранић Добривоје 1910-1941 Истакнути борац Јовановић Бранко 1908-1941 Заменик команд. одреда Драгољуб Живковић 1910-1941 Истакнути борац Галерија Референце Литература Види још Списак споменика НОБ у Србији